కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బౌలర్ షమీ దేశాన్నీ మోసం చేయగలడు..!
మహ్మద్ షమీ కోసం నా మోడలింగ్ కెరీర్ వదులుకున్నా.. ఇల్లు వదిలి బయటికి రాకుండా ఉండిపోయా. అయినప్పటికీ అతను నన్ను మోసం చేశాడు. అలాంటి వాడు దేశాన్ని కూడా మోసం చేయగలడు
Samayam Telugu | Updated:
Mar 9, 2018, 11:48AM IST
బౌలర్ షమీ దేశాన్నీ మోసం చేయగలడు..!
భారత జట్టు ఫాస్ట్ బౌలర్ మహ్మద్ షమీ పై అతని భార్య హసీన్ జహాన్ సంచలన ఆరోపణలు గుప్పిస్తోంది. పాకిస్థాన్ మహిళ నుంచి డబ్బు తీసుకున్నట్లు గతంలో తనతో షమీ చెప్పాడని వెల్లడించిన ఆమె.. మ్యాచ్ లు ఫిక్సింగ్ కి కూడా పాల్పడి ఉంటాడని అనుమానం వ్యక్తం చేసింది. కట్టుకున్న భార్య నే మోసం చేసిన వ్యక్తి.. దేశాన్ని కూడా మోసం చేయగలడని విమర్శించింది. షమీ తనని మాససికంగా, శారీరకంగా హింసిస్తున్నాడని ఇటీవల ఆమె పోలీసులకి ఫిర్యాదు చేసిన విషయం తెలిసిందే.
‘పాకిస్థాన్ కి చెందిన అలీష్ బా అనే మహిళ తనకి డబ్బులు ఇచ్చినట్లు గతంలో షమీనే నాతో చెప్పాడు. అయితే.. అలా ఎందుకు ఇచ్చిందో మాత్రం వెల్లడించలేదు. ఆమెతో షమీకి ఉన్న సంబంధాలపై నా దగ్గర ఆధారాలు ఉన్నాయి. దుబాయ్ లో వారిద్దరూ ఓ హోటల్ లో బస చేసినట్లు కూడా నాకు తెలిసింది. నాతో పెళ్లి అవకముందే అతనికి తన బంధువుల అమ్మాయితో సంబంధం ఉంది. అయితే.. షమీ ఇంట్లో వాళ్లు ఆ పెళ్లికి ఒప్పుకోకపోవడంతో అతను ఆత్మహత్యకి ప్రయత్నించాడు. పెళ్లి తర్వాత అతని కోసం నా మోడలింగ్ కెరీర్ వదులుకున్నా.. ఇల్లు వదిలి బయటికి రాకుండా ఉండిపోయా. అయినప్పటికీ అతను నన్ను మోసం చేశాడు. అలాంటి వాడు దేశాన్ని కూడా మోసం చేయగలడు’ అని హసీన్ జహాన్ వెల్లడించింది. ఈ ఆరోపణలు, పోలీసుల ఫిర్యాదుల కారణంగా షమీకి ఈ ఏడాది వార్షిక కాంట్రాక్ట్ ను ఇచ్చేందుకు బీసీసీఐ రెండు రోజుల క్రితం విముఖత వ్యక్తం చేసిన విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.